**ЕВАЛУАЦИОНИ образац (ПРИЛОГ 4)**

Евалуација ће се проводити у два корака. Задовољење критерија првог корака је предувјет другостепене евалуације.

Први корак евалуације се односи на процјену задовољења административних и техничких критерија за пријаву а други процјену критерија квалитета.

Након крајњег рока за предају приједлога пројеката, чланови комисије ће отворити све приспјеле приједлоге пројеката и направити попис организација / установа које су послале апликације.

**Административни и технички критерији за пријаву**

* Апликација је послана на адресу Министарства у складу с роковима наведеним у конкурсу, што доказује поштански печат. Уколико је апликација послана након рока, апликација се не узима у разматрање,
* Апликација је у потпуности попуњена и садржи сву обавезну документацију тражену јавним конкурсом, у супротном апликација се не узима у разматрање,
* Апликација мора бити попуњена на рачунару, у супротном ће се сматрати неуредним и неће се узети у разматрање.
* Образац за буџет мора бити попуњен на рачунару, у супротном ће се сматрати неуредним и неће се узети у разматрање.
* Апликант задовољава критеријуме из секције „Ко може аплицирати на јавни конкурс“. Уколико је правни статус апликанта другачији од наведених који могу аплицирати, апликација неће бити разматрана,
* Уколико приједлог пројекта није усклађен са намјеном јавног кокурса, апликација неће бити разматрана
* Административним трошковима сматрају се фиксни трошкови канцеларије организације/ установе те финансирање или су-финансирање административног особља

Све апликације које задовоље административне и техничке критеријуме за пријаву ће бити евалуирани наспрам доле наведених критерија квалитета.

**Критерији квалитета**

Евалуација квалитета апликација, укључујући и предложеног буџета, капацитета апликантаи партнера, ће се провести у складу са евалуационом табелом наведеном испод. Евалуациони критерији су подијељени у секције и подсекције. Сваки пројект ће под сваком подсекцијом бити оцјењен.

|  |  |  |
| --- | --- | --- |
| **Секција** | **Максимални број бодова**  (минимални број  бодова је 0) | **Бодови** |
| **1. Тематски критерији** | **60** |  |
| * 1. Циљ пројекта значајно доприноси промовирању и афирмирању домаћег културног стваралаштва у међународним оквирима, у складу са Стратегијом културне политике у Босни и Херцеговини и међународним обавезама, и то кроз:  1. промоцију културе Босне и Херцеговине на међународном плану, 2. учешће Босне и Херцеговине у међународним културним програмима и иницијативама, 3. имплементацију међународних споразума и програма сарадње потписаних у области културе, 4. афирмацију умјетника и унапређење мобилности умјетника, 5. учешће у програмима Европске уније и програмима регионалне сарадње, 6. реализацију пројеката у оквиру предсједавања Босне и Херцеговине Савјетом министара културе југоисточне Европе. | 20 |  |
| 1.2 Пројекат промовира и афирмира културно стваралаштво БиХ ван граница БиХ тј. на међународном плану. | 10 |  |
| 1.3 Пројекат доприноси имплементацији међународних конвенција које је БиХ ратифицирала | 5 |  |
| 1.4 Пројекат омогућава провођење манифестација међународног карактера у БиХ на којима учествују представници из најмање двије земље | 10 |  |
| 1.5 Пројекат увезује у партнерство више од једне установе културе из БиХ | 5 |  |
| 1.6 Пројекат увезује у партнерство организације које се баве културним стваралаштвом из БиХ и иноземства. | 10 |  |
| **2. Финансијски и оперативни капацитети** | **10** |  |
| 2.1 Да ли апликант и релевантни партнери имају довољног капацитета за управљање предложеним пројектом (укључујући број стално запослених, опрему, те период рада од оснивања до данас?) | 5 |  |
| 2.2 Да ли апликант и релевантни партнери имају довољно стручног капацитета за проведбу пројекта (знања о теми пројекта)? Сарадња са другим партнерима у сврху постизања циљева? | 5 |  |
| **3. Релевантност** | **10** |  |
| 3.1 Колико је приједлог пројекта усклађен са стратешким документима развоја културе? | 8 |  |
| 3.2 У којој мјери пројект промовира додатне вриједности као што су људска права, равноправност сполова, права особа са инвалидитетом, права мањинских група, рад са дјецом и младима и сл.? | 2 |  |
| **4. Ефективност и изводљивост активности** | **5** |  |
| 4.1 У којој мјери су предложене активности прикладне, практичне, реалистично постављене и у складу са постављеним циљевима и резултатима? | 3 |  |
| 4.2 У којој мјери је план активности јасан и изводљив? | 2 |  |
| **5. Одрживост активности и циљева** | **5** |  |
| 5.1 У којој мјери су пројектне активности одрживе у финансијском и/или институционалном смислу? | 5 |  |
| **6. Буџет и трошковна ефективност активности** | **10** |  |
| 6.1 Активности одговарају вриједности пројекта? | 5 |  |
| 6.2 У којој мјери је однос очекиваног трошка и очекиваног резултата задовољавајући? | 3 |  |
| 6.3 У којој мјери је пројект су-финансиран из других извора? | 2 |  |

Сваку апликацију бодују сви чланови Комисије према Евалуацијском обрасцу. Најмањи и највећи број бодова се одбацује. Преостали бодови се саберу и дијеле са пет и дају резултат - укупан број бодова. На основу укупног броја бодова формира се ранг листа. У складу с ранг листом и прихватљивим трошковима у оквиру буџета апликанта, Комисија предлаже износ средстава за додјелу водећи рачуна да се за додјељена средства могу реализовати активности, постићи одређени резултати и остварити постављени циљ.

Уколико је укупни број бодова мањи од **55 бодова**, апликација се неће финансијски подржати.

Након евалуације, биће креирана листа апликација са 55 и више бодова са припадајућим бројем бодова (силазним редослиједом), укупним одобреним буџетом и силазним кумулативним износом буџета.

У зависности од доступних средстава, одабрат ће се они пројекти за финансијску подршку са те листе, код којих је силазни кумулативни износ буџета мањи од доступних средстава.

Након доношења одлуке о додјели средстава, Одлука се објављује се на wеб страници Министарства цивилних послова и Службеном гласнику БиХ, те ће организацији/установи чији је пројект одобрен бити понуђен уговор.

Субјекти који не буду задовољавали административно-техничке критерије ће бити обавијештени о разлозима неиспуњавања истих, као и субјекти који након евалуације пристиглих пројеката буду имали мање од 55 бодова, и то писаним путем након што Савјет министара БиХ донесе одлуку о додјели средстава.